Šiuolaikinė penkiakovė olimpinėse žaidynėse
Šiuolaikinė penkiakovė yra sporto šaka specialiai sukurta olimpinėms žaidynėms. Pirmą kartą į olimpinių žaidynių programą įtraukta 1912 m. vasaros olimpinėse žaidynėse. Sporto šaką sukūrė antikinių olimpinių žaidynių atkūrėjas Pierre de Coubertin. Šiuolaikinė penkiakovė paremta antikine penkiakove, kuri buvo vykdoma antikinėse olimpinėse žaidynėse, tik sumoderninta ir priderinta prie XIX a. kavalerijai reikalingų įgūdžių. Programą sudaro fechtavimasis, šaudymas, jojimas, plaukimas, bėgimas.